钦定古今图书集成/明伦汇编/人事典/第074卷 > 《白沙亭逢吴叟歌》韦应物
## 钦定古今图书集成/明伦汇编/人事典/第074卷 > 《白沙亭逢吴叟歌》韦应物

“龙池宫里上皇时，罗衫宝带香风吹。满朝豪士今已
尽，欲话旧游人不知。白沙亭上逢吴叟，爱客脱衣且
沽酒。问之执戟亦先朝，零落艰难却负樵。亲观文物
蒙雨露，见我昔年侍丹霄。冬狩春祠无一事，欢游洽
䜩多颁赐。尝陪夕月竹宫斋，每返温泉灞陵醉。星岁
再周十二辰，尔来不语今为君。盛时忽去良可恨，一”
身坎𡒄何足云。

《说苑复恩篇》：东闾子尝富贵而后乞，人问之曰：“公何
为如是？”曰：“吾自知，吾尝相六七年，未尝荐一人也。吾
尝富三千万者再，未尝富一人也。不知士出身之咎
然也。”

《史记李斯传》：“斯为秦丞相，长男由为三川守，诸男皆
尚秦公主，女悉嫁秦诸公子。三川守李由告归咸阳，
李斯置酒于家，百官长皆前为寿，门庭车骑以千数。
李斯喟然而叹曰：‘嗟乎！吾闻之荀卿曰：‘物禁太盛’。夫
斯乃上蔡布衣，闾巷之黔首，上不知其驽，下遂擢至
此。当今人臣之位，无居臣上者，可谓富贵极矣。物极
则衰，吾未知所税驾也’。”二世二年七月，具斯五刑，论
腰斩咸阳市。斯出狱，与其中子俱执，顾谓其中子曰：
“吾欲与若复牵黄犬俱出上蔡东门逐狡兔，岂可得
乎？”遂父子相哭，而夷三族。

《魏书冯熙传》：冯聿废，后同产兄也，位黄门郎。崔光之
兼黄门也，与聿俱直，光每谓之曰：“‘君家富贵太盛，终
必衰败’。聿云：‘我家何负四海，乃咒我也’。光云：‘以古推
之，不可不慎也’。”时熙为太保，诞司徒、太子太傅，修侍
中、尚书，聿黄门。废后在位，礼爱未弛。是后岁馀，修以
罪弃熙，诞丧亡，后废聿退，时人以为盛必衰也。
《北梦琐言》：“周仁矩者，即蜀相庠之子，为驸马都尉，有
才藻而庸劣，国亡后与贫丐者为伍，俾一人先道爵
里于市肆酒坊之间。人有哀者，日获三二百钱，与其
徒饮啖而已，成都人皆嗟叹之。”

《乐善录》。江南国主钟爱其女，尝从容谓大臣曰：“吾止
有一女，资仪智识特异于人，不可不为择佳婿，须得
少年美风仪，广才学而门阀高者。”或曰：“洪州刘生为
郡参谋，年方弱冠，丰骨秀美，又大门第，尝任贰师，博
学有文，足以充选。”主命召至，一见大悦。寻尚主，拜驸
马都尉。鸣珂锵玉，豪华富贵，冠于一时。未周岁，皇主
忽告殂，国主不胜其哀，怒曰：“吾不欲复见刘生，其一
官物不与，遣归洪州。”生恍疑梦觉，触目如故。丁谓当
政日，忽举此以语客曰：“某他日亦不失为刘参谋。”坐
中失色，未几果有海康之行，家籍于官，孑然南归。回
视前日，亦一梦也刘承勋事江南为德昌宫使，李氏金帛多在德昌，文
簿淆乱，不可勾考。刘既专宫事，乃盗用无筭侍妾数
百，富于一时。及李氏归朝，刘失职破败，晚年乞食街
中，冻馁而死。方其富贵之时，安知有今日事？

《画墁录》：“嘉祐末，余在太学，有佣书陈逵者，携一子方
孩，饥冻不可支，书亦不佳。或曰：此陈彭年嫡孙也。其
父彦博守汀州，以赃败，杖脊流海岛，遂至无赖。余方
冠，未知彭年之为人，独念祖为执政而孙已若是耶。
既而见刘贡父，尽得彭行事，所谓九尾野狐者，乃知
天之报也。不差。后逵困甚，与其弟归，发彭年冢，取金”
带，分货抵罪云。

《墨庄漫录》：“宣和间，朱勔应奉进为节度使，子汝贤，庆
阳军承宣使；汝功静江军承宣使；汝文阁门宣赞舍
人，弟𪟝阁门宣赞舍人；汝翼，朝奉大夫、直龙图阁；汝
舟，明州观察使，汝楫华州观察使，汝明荥州刺史，孙
𫄨、绎、约、绚、纬、绶并阁门宣赞舍人，绰、绅并阁门祗候，
一时轩裳之盛，未之有也。靖康之初，籍其家，并追夺”，
悉窜岭外。

《枫窗小牍》：“余邸寓于钱氏之旧乡，苍山碧树，想见衣
锦风烟，因念余昔家京邑，每遇南宫城大学左方礼
贤宅，未尝不钦仰忠懿之贤，虽乔木垂杨，朱门雕砌，
宛若犹在。于时子姓贫寒，至有衣食不周者。尝读《两
朝供奉录》，太祖、太宗虽所赐金器六万四千七百馀
两，银器四十万八千八百馀两，玉石器皿一万七千”
事，宝玉带四十二条，锦绮一十六万六千三百馀匹。
然忠懿入贡，如“赭黄犀、龙凤龟鱼仙人、鳌山、宝树”等
通犀带凡七十馀条，皆希世之宝也。玉带二十四，紫
金狮子带一，金九万五千馀两，银一百一十万二千
馀两，锦绮二十八万馀匹，色绢七十九万七千馀匹，
金饰玳瑁器一千五百馀事，水晶码“瑙玉器凡四千
馀事，珊瑚十高三尺五寸，金银饰陶器一十四万馀
事，金银饰龙凤船舫二百艘，银妆器械七十万事，白
龙脑二百馀斤。”及归国之初，举朝文武阉寺，皆有馈
遗，盖有国已来，所积一空矣。

《遂昌杂录》：“义兴岳君仲远，家唐门，其上世本田家，至
仲远所生父与其肆，皆送京学上舍，家赀产非过厚，
而能折节下士，宾客至如家焉。故南北士大夫无不
至其家者。南士若牟诚甫、蒋泰轩、蒋竹轩、姚子敬、罗
壶秋，其显者若赵文敏公，至与之婚姻。当世贵官如
高房山廉端甫国公、李息斋学士，其从兄李信庵处”
士、鲜于伯机经历仲远，皆倾心与之交。然自至治已
后，郡县如狼牧羊，家事日不如日。后为汉阳县尹，坐
掠死非辜，遭降黜，郁郁而没。仲远昆季凡十三人，皆
陵替不振。“回首未二十年，宜兴诸富家”亦相次沦落，
是皆废兴。虽有命，然为官司所朘剥，虽积铜为山尚
不给，况齐民乎？

《剪胜野》。闻陶学士安既殁，其子寻以事见僇，家人四
十馀人悉坐罪从军，丧亡之馀，军卫收完伍，而家无
馀丁。安妻莫可控诉，乃裹素裳赴京师，击鼓求见。帝
异其容仪，问曰：“今媪为谁？”安妻顿首曰：“妾陶安之妻
也。”帝泫然曰：“是陶先生之嫂乎！”言及陶先生，使人心
怀怆然。又曰：“嫂有子乎？”对曰：“妾不肖。”子二人咸伏辜
“死，家人四十馀悉补军伍。今以缺丁，州司督妾就道，
犬马馀年，无足顾惜。惟陛下念先学士安一日之劳，
使妾得保首领入沟壑。”帝允之，立召兵部臣谕之曰：
“朕渡江之初，陶先生首与先后蒙涉诸难，功在鼎彝，
形神入土，子姓残落，深可悯念。今即赦四十馀军，还
养老嫂，汝其毋缓。”于是安妻辞谢而出。

《乐郊私语》：“天仙湖急递铺在城西十里，仅一大漾耳，
湖旁相传有徐湾故居，湾得仙道者，后以委蜕仙去，
故以名河。然复有神庙，称徐王，盖误以徐湾为徐王
也。庙后有老人甚䍀缕，问之，姓郭氏，乃宋枢相慎求
之后，贫无以资，充铺长以自给。因出枢相诰身像赞
相示，余摄衣冠拜之，乃分裹粮之馀为赠。”始知韩昌
黎“不见三公后，饥寒出无驴”之句为不诬也。

《容斋三笔》：杜诗云：“大贤之后竟陵迟，荡荡古今同一
体。”乃赠狄梁公曾孙者，至云：“飘泊岷汉，干谒王侯。”则
其衰微可知矣。近见馀干寓客李氏子云：本朝三李
相，文正公昉、文靖公沆、文定公迪，皆一时名宰，子孙
亦相继达宦。然数世之后，益为萧条，又经南渡之厄，
今三裔并居馀干，无一人在仕版。文定，濮州之族，今
“有居越者，虽曰不显，犹簪缨仅传，而文正、文靖无闻，
可为太息《读书镜》：“唐人功名富贵之盛，未有出郭汾阳之上者，
然三四传而支胄不复振。及宋庆历四年，访求厥后，
得裔孙元亨于布衣中，仅为永兴军助教而已。狄梁
公曾孙飘泊岷、汉，干谒王侯。宋相三李，文正公昉、文
靖公沆、文定公迪，皆一时名宰，子孙亦相继达宦，乃
数世后，渐益萧条。南渡转徙，三裔并居馀干，无一人
在仕版者，而文正、文靖寂绝无闻”，尤可太息。至于靖
康之变，帝子王孙、官门仕族之家，陷入“金虏，没为奴
婢，使供作务。每人一月支稗子五升，令自舂米，米得
一斗八升，用为糇粮。岁支麻五把，令缉为裘，此外不
闻一钱一”帛之入矣。男子不能缉者，终岁裸体。虏或
哀之，使之执爨，虽微有暖气，旋出取柴，归坐火边，皮
肉脱落。惟喜医人绣工之类，寻常团坐地上，衬以败
席。客至开筵，引能乐者环列奏技。酒阑客散，各复其
初，依旧环坐刺绣，往往馁病相枕而死。嗟乎！此皆帝
王之苗裔，将相之名胄耳。逢时不辰，颠越至此。今遭
际太平，生长乐土，虽家徒壁立，而《书》富五车，白衣一
裘，黄虀半瓮，天付儿曹，可谓多矣，我复尚安求哉？其
各书一通，以置座隅，以代《击壤》之乐。

《孔子家语》。